14.9.2022.
LV
Eiropas Savienības Oficiālais Vēstnesis
L 237/11
PIELIKUMS
Preču apraksts
Klasifikācija (KN kods)
Pamatojums
(1)
(2)
(3)
Izstrādājums (tā sauktais piknika paklājs), kura izmēri ir aptuveni 200 cm x 150 cm un kurš ir izgatavots no adītas tekstildrānas (no sintētiskajām šķiedrām) divās kārtās, no kurām viena vienā pusē ir laminēta ar plastmasas loksni.
Abas tekstildrānas kārtas ir savienotas, visas četras izstrādājuma malas apvīlējot ar nelielu austu tekstilmateriāla lenti.
Laminētā kārta nodrošina aizsardzību pret mitrumu un netīrumiem no zemes, taču tā nav ūdensnecaurlaidīga.
6306 90 00
Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kombinētās nomenklatūras XI sadaļas 7. piezīmes d) un f) punktu un 59. nodaļas 2. piezīmes a) punktu, kā arī KN kodu 6306 un 6306 90 00 aprakstus.
Sarullētu izstrādājumu var nostiprināt ar piestiprinātu adītas tekstildrānas atloku, kam ir Velcro aizdares sistēma, un to var nēsāt, izmantojot pie atloka piestiprinātu rokturi (tekstilmateriāla sloksni).
(Sk. attēlu) (*).
Ņemot vērā izstrādājuma materiālus (pozīcijā 6006 iekļauta no sintētiskajām šķiedrām adīta tekstildrāna un pozīcijā 5903 iekļauta adīta tekstildrāna, kas laminēta ar plastmasu), izstrādājums ir XI sadaļas tekstilizstrādājums.
Klasificēšana pozīcijā 6301 pie segām nav iespējama, jo izstrādājumam nepiemīt tipiskās segai piemītošas objektīvās īpašības, piemēram, tas nav piemērots cilvēka ķermeņa ietīšanai vai apsegšanai, lai to uzturētu siltu.
Izstrādājums tikai aizsargā uz tā sēdošo personu pret mitrumu un netīrumiem no zemes.
Klasificēšana pozīcijā 6304 pie citādiem izstrādājumiem mājas aprīkojumam nav iespējama, jo izstrādājums ir paredzēts nevis izmantošanai telpās, bet gan izmantošanai ārpus telpām uz zemes.
Skatīt Harmonizētās sistēmas skaidrojumu par pozīciju 6304, pirmo daļu.
Ņemot vērā izstrādājuma objektīvās īpašības (viegls, laminēts ar mērķi nodrošināt aizsardzību, ātri izlokāms un salokāms un ērti pārvadājams), tas ir paredzēts īslaicīgai izmantošanai ārpus telpām, piemēram, kempingā, pludmalē u. c. (sk. arī Kombinētās nomenklatūras skaidrojumus par apakšpozīciju 6306 90 00).
Tāpēc izstrādājums ir klasificējams ar KN kodu 6306 90 00 pie citādiem tūrisma piederumiem.
(*) Attēls pievienots tikai informācijai.